
בדין קרפף, נז   
א.
משנה. נותנין קרפף לעיר. דברי רבי מאיר. וחכמים אומרים: לא אמרו קרפף אלא בין שתי עיירות, אם יש לזו שבעים אמה ושיריים ולזו שבעים אמה ושיריים - עושה קרפף את שתיהן להיות אחד. וכן שלושה כפרים המשולשין, אם יש בין שנים חיצונים מאה וארבעים ואחת ושליש - עשה אמצעי את שלשתן להיות אחד. 

ב.
גמרא. ... וחכמים אומרים לא אמרו וכו'. איתמר, רב הונא אמר: נותנין קרפף לזו וקרפף לזו. חייא בר רב אמר: קרפף [אחד] לשתיהן. 

ג.
תנן, וחכמים אומרים: לא אמרו קרפף אלא בין שתי עיירות. תיובתא דרב הונא! - אמר לך רב הונא: מאי קרפף - תורת קרפף. ולעולם קרפף לזו וקרפף לזו. 

ד.
הכי נמי מסתברא, מדקתני סיפא: אם יש לזו שבעים אמה ושיריים ולזו שבעים אמה ושיריים - עושה קרפף לשתיהן להיות אחד. שמע מינה. לימא תיהוי תיובתיה דחייא בר רב! - אמר לך חייא בר רב: הא מני - רבי מאיר היא. - אי רבי מאיר היא, הא תני ליה רישא: נותנין קרפף לעיר דברי רבי מאיר! - צריכא, דאי מההיא הוה אמינא: חד לחדא, וחד לתרתי, קא משמע לן דלתרתי תרי יהבינן להו. ואי אשמעינן הכא - משום דדחיקא תשמישתייהו אבל התם דלא דחיקא תשמישתייהו - אימא לא, צריכא. 

ה.
תנן: וכן שלשה כפרים המשולשין, אם יש בין שנים החיצונים מאה וארבעים ואחת אמה ושליש - עושה אמצעי את שלשתן להיות אחד. טעמא דאיכא אמצעי, הא ליכא אמצעי - לא. תיובתא דרב הונא! - אמר לך רב הונא: הא אתמר עלה אמר רבה אמר רב אידי אמר רבי חנינא: לא משולשין ממש, אלא רואין: כל שאילו מטיל אמצעי ביניהן ויהיו משולשין, ואין בין זה לזה אלא מאה וארבעים אמה ואחת ושליש - עשה אמצעי את שלשתן להיות אחד. 

נחלקו התנאים אם לעיר אחת נותנין קרפף (רבי מאיר) או לא (חכמים). 

בדין שתי עיירות מחלוקת התנאים תלויה במחלוקת אמוראים: לשיטת ר"מ שלעיר אחת נותנים קרפף אחד, וודאי שלשתי עיירות נותנים שתי קרפיפות. אמנם לשיטת חכמים שלעיר אחת לא נותנים כלל נחלקו אמוראים כמה נותנים לשתי עיירות: שתי קרפיפות כר"מ (רב הונא) או אחד בלבד (חייא בר רב).

מחלוקת האמוראים היא במשבצת אחת: שמאלית עליונה. משמעות הדברים היא, שלרב הונא מחלוקת התנאים היא רק בעיר אחת, ואילו לפי חייא בר רב מחלוקת התנאים היא בשתי המשבצות. 

בסעיפים ג- ה נדונים שלושה משפטים במשנה, שכל אחד מהאמוראים מסביר אותם לשיטתו:

1. וחכמים אומרים לא אמרו קרפף אלא בין שתי עיירות 

2. אם יש לזו שבעים אמה ושיריים ולזה שבעים אמה ושיריים עושה קרפף לשתיהן להיות אחד
3. וכן שלשה כפרים המשולשין, אם יש בין שנים החיצונים מאה וארבעים ואחת אמה ושליש - עושה אמצעי את שלשתן להיות אחד
מהמשפט הראשון עולה לכאורה כחייא בר רב, שנותנים רק קרפף אחד. רב הונא מתרץ, שתורת קרפף תנן, ולעולם קרפף לזו וקרפף לזו.

מהמשפט השני עולה לכאורה כרב הונא שנותנים שני קרפפות לדעת חכמים. חייא בר רב מתרץ שאלו דברי ר"מ. 

מהמשפט השלישי עולה לכאורה כחייא בר רב, שרק כאשר יש כפר שלישי באמצע נותנים שני קרפפות, אך בשתי עיירות בלבד נותנים רק קרפף אחד. רב הונא מתרץ שמדובר במאה ארבעים ואחת לכל אחד מהצדדים, דהיינו בין האמצעי לצפוני, וכן בין האמצעי לדרומי. החיודש בקטע זה, הוא, שאע"פ שאמצעי לא עומד בפועל ביניהם אלא כנגדם, רואים אותו כאילו הוא ביניהם, ומודדים את השטח של קמ"א לכל צד חוץ ממנו. 

	רב הונא
	חייא בר רב

	1
	תורת קרפף
	קרפף אחד

	2
	דברי חכמים
	דברי ר"מ

	3
	קמ"א לכל צד
	קמ"א סה"כ


בשורה האחרונה נראה מהגמרא, שרק רב הונא היה צריך ליישב את המשנה, אך לחייא בר רב דברים כפשוטן, שסה"כ קמ"א כשיטתו בדעת חכמים. תוספות מעירים, שלכאורה גם לחייא בר רב קשה, שהרי את הקטע הקודם במשנה (שורה אמצעית) הוא ייחס לר"מ. בתירוצם תוספות מסבירים את החידוש לדעת חכמים אליבא דחייא בר רב: מותר לעשות בורגנים מחות לעיר כדי להרחיב את גבולות העיר. אמנם תירוץ זה לא עונה לכאורה על סדר הדברים במשנה.

